അഫ്ഗാന് ജയിലിലുള്ള മകളെ തിരിച്ചു കൊണ്ടുവരണം ഇസ്ലാമിക് സ്റ്റേറ്റില് ചേര്ന്ന ആയിഷയുടെ പിതാവ് സുപ്രീം കോടതിയില് ന്യൂഡല്ഹി: ഭീകര സംഘടനയായ ഇസ്ലാമിക് സ്റ്റേറ്റില് ചേരാന് രാജ്യം വിട്ട മകള് ആയിഷയെയും ചെറുമകളെയും തിരിച്ചെത്തിക്കണമെന്ന് ആവശ്യപ്പെട്ട് പിതാവ് സുപ്രീം കോടതിയെ സമീപിച്ചു. അഫ്ഗാനിസ്ഥാനില് തടവില് കഴിയുന്ന ആയിഷ എന്ന സോണിയ സെബാസ്റ്റ്യനെ നാട്ടിലെത്തിക്കണമെന്ന് ആവശ്യപ്പെട്ടാണ് പിതാവ് സെബാസ്റ്റ്യന് സേവ്യറാണ് ഹര്ജി നല്കിയത്. ഐഎസില് ചേര്ന്ന ഭര്ത്താവിനൊപ്പം രാജ്യം വിട്ടതാണ് ആയിഷ. രാജ്യ സുരക്ഷയ്ക്ക് ഭീഷണി അല്ലാത്തതിനാല് രാജ്യാന്തരതലത്തില് തന്നെ വനിതാ ഭീകരവാദികളോട് മൃദു സമീപനമാണ് രാജ്യങ്ങള് സ്വീകരിക്കുന്നത് എന്ന് ഹര്ജിയില് ചൂണ്ടിക്കാട്ടിയിട്ടുണ്ട്. അഫ്ഗാനിലെ പുല് ഇ ചര്ക്കി ജയിലിലാണ് നിലവില് ആയിഷ എന്ന സോണിയ സെബാസ്റ്റ്യനും ഏഴ് വയസുള്ള മകളും തടവില് കഴിയുന്നത്. ആയിഷയുടെ ഭര്ത്താവ് 2019 ല് നാറ്റോ സഖ്യ സേന നടത്തിയ ബോംബാക്രമണത്തില് കൊല്ലപ്പെട്ടിരുന്നു. അയിഷയും മകളും ഭീകരവാദ പ്രവര്ത്തനത്തില് സജീവം ആയിരുന്നില്ല എന്നും സുപ്രീം കോടതിയില് ഫയല് ചെയ്ത ഹര്ജിയില് ചൂണ്ടിക്കാട്ടിയിട്ടുണ്ട്. അഫ്ഗാനിസ്ഥാനില് വെച്ച് ഭര്ത്താവ് കൊല്ലപ്പെട്ടതോടെ ആയിഷയും കുഞ്ഞുമടക്കം കേരളത്തില് നിന്ന് പോയ സ്ത്രീകളെല്ലാം ജയിലിലാണ്. ഇപ്പോള് അമേരിക്കന് സൈന്യവും അഫ്ഗാനിസ്ഥാനില് നിന്ന് പിന്വാങ്ങിയതോടെ താലിബാന് അഫ്ഗാനിസ്ഥാനില് കൂടുതല് നിയന്ത്രണം നേടുന്ന സ്ഥിതിയാണ്. ഈ സാഹചര്യത്തിലാണ് സെബാസ്റ്റ്യന് സേവ്യറിന്റെ ഹര്ജി. ആയിഷയുടെ മകള് സാറയ്ക്ക് ഇപ്പോള് ഏഴ് വയസാണ് പ്രായം. ആയിഷ ദേശീയ അന്വേഷണ ഏജന്സിയുടെ യുഎപിഎ കേസില് പ്രതിയാണ്. 2016 ല് അഫ്ഗാനിസ്ഥാനുമായി കുറ്റവാളികളെ കൈമാറാനുള്ള കരാറില് ഇന്ത്യ ഒപ്പുവെച്ചിട്ടുള്ളതിനാല് ഇരുവരെയും തിരിച്ചെത്തിക്കാന് കേന്ദ്രസര്ക്കാരിന് നിര്ദ്ദേശം നല്കണമെന്നാണ് ഹര്ജിയില് സെബാസ്റ്റ്യന് സേവ്യര് ആവശ്യപ്പെട്ടിരിക്കുന്നത്. യുഎപിഎ നിയമപ്രകാരം ആയിഷയ്ക്കെതിരെ എന് ഐ എ കേസ് രജിസ്റ്റര് ചെയ്തിട്ടുണ്ട്. ഇന്ത്യയില് എത്തിച്ച ശേഷം ഈ കേസില് വിചാരണ നടത്തണമെന്നാണ് സുപ്രീം കോടതിയില് ഫയല് ചെയ്തിരിക്കുന്ന ഹര്ജിയില് ആവശ്യപ്പെട്ടിരിക്കുന്നത്. അമേരിക്കന് സേന അഫ്ഗാനിസ്ഥാനില് നിന്ന് പിന്മാറിയതോടെ കാബൂളില് ജയിലില് കഴിയുന്നവരുടെ സുരക്ഷ അനിശ്ചിത്വത്തില് ആയെന്നും ഹര്ജിയില് വ്യക്തമാക്കിയിട്ടുണ്ട്. അയിഷയെ ഇന്ത്യയിലേക്ക് മടക്കി കൊണ്ട് വരാത്തത് ഭരണഘടന ഉറപ്പ് നല്കുന്ന മൗലിക അവകാശങ്ങളുടെ ലംഘനമാണെന്നും സെബാസ്റ്റ്യന് ആരോപിച്ചിട്ടുണ്ട്. അമേരിക്കന് സൈന്യം പിന്വാങ്ങിയതിനാല് ഇപ്പോഴത്തെ സാഹചര്യത്തില് താലിബാനും അഫ്ഗാന് സൈന്യവും തമ്മില് യുദ്ധത്തിലേക്ക് നീങ്ങുമെന്നും അങ്ങിനെ വന്നാല് ഇപ്പോള് തടവില് കഴിയുന്ന വിദേശത്ത് നിന്നെത്തി ഭീകര പ്രവര്ത്തനം നടത്തിയ ആയിഷ അടക്കമുള്ളവര് തൂക്കിലേറ്റപ്പെടുമെന്നും സെബാസ്റ്റ്യന് പറയുന്നുണ്ട്. സാറയുടെ ഭാവിജീവിതം സുരക്ഷിതമാക്കേണ്ടത് ഇന്ത്യയുടെ ഉത്തരവാദിത്തമാണെന്നും സെബാസ്റ്റ്യന് പറയുന്നു. അഭിഭാഷകന് രഞ്ജിത് മാരാരാണ് ആയിഷയുടെ പിതാവിന്റെ റിട്ട് ഹര്ജി സുപ്രീം കോടതിയില് ഫയല് ചെയ്തിരിക്കുന്നത്. 2011 മെയ് മാസത്തിലാണ് സോണിയ സെബാസ്റ്റ്യന് അബ്ദുള് റഷീദിനൊപ്പം പോയത്. 2013 ഒക്ടോബര് 26 നായിരുന്നു സാറയുടെ ജനനം. 2016 ല് ഇവരെല്ലാം ഇസ്ലാമിക് സ്റ്റേറ്റിന്റെ ഭാഗമാകാനായി രാജ്യം വിട്ടു.